Archangelika lekárska

Archangelika lekárska (iné názvy pozri nižšie; lat. Angelica archangelica alebo Archangelica officinalis) je rastlina z čeľade mrkvovité/zelerovité (Apiaceae).

 Slovenské názvy 
Slovenské názvy tejto rastliny sú:
 odborne: archangelika lekárska; staršie: angelika lekárska, angelika praváangelika. In: Slovník slovenského jazyka (Peciar); zastarano: výboleň lekársky, [u Reussa:] vybolen léčníHALAŠA, P. Príspevok k terminológii rastlín. In: Slovenská reč 1937 , angelika väčšia (iné zápisy: anjelika vätšia, angelika vetšia)angelika. In: Historický slovník slovenského jazyka (citát: "Angeliky vetšej [archangelika] ješte dostati pri holiach...") 
 mimo taxonómie alebo ľudovo: angeli(č)kaangelika. In: ŠALING et al. Veľký slovník cudzích slov 2000 (staršie: andeli(č)ka, anjeli(č)ka), archangelikaarchangelika. In: Slovník súčasného slovenského jazykaarchangelika. In: ŠALING et al. Veľký slovník cudzích slov 2000, S. 108
ľudovo alebo zastarano: litvor (staršie: litver)litvor. In: Historický slovník slovenského jazyka,  prsohoj, anjelský koreň, janoklík (staršie janoklika), svätodušný koreň, vybolen (staršie: výbolen), dehyl (staršie déhyl, dengel, dzengeldengel. In: Historický slovník slovenského jazyka)  
Názvy angeli(č)ka, vybolen, dehyl, janoklík (a ich varianty) a dávnejšie prípadne aj prsohoj, svätodušný koreň a anjelský koreň sa môžu vzťahovať aj na druh angelika lesná (Angelica silvestris) Reuss  S. 184angelika; janoklika. In: Historický slovník slovenského jazyka. V dávnejšej minulosti sa druhy angelika lesná a archangelika lekárska viac-menej považovali za jeden druh.

Charakteristika 
Archangelika lekárska je dvojročná bylina statného vzrastu s tmavým, repovitým podzemkom a mohutným koreňmi. V prvom roku rastlina vytvára ružicu prízemných listov, v druhom roku silnú, ryhovanú, rozkonárenú stonku, z ktorej striedavo vyrastajú pošvovité, blanité listy. Na vrcholoch stoniek vznikajú zložené okolíky so zelenkastými kvetmi. Celá rastlina aromaticky vonia. Rastie v rozsiahlom areáli Európy a Ázie a vyskytuje sa predovšetkým vo vyšších polohách. Archangelika lekárska sa pestuje aj v záhradách a na poliach.

Liečivé účinky archangeliky lekárskej boli známe už v ďalekej minulosti a pre mnohých z nich je využívaná dodnes. Táto bylina napríklad podporuje trávenie a tlmí nadúvanie, zároveň pôsobí kladne pri nechutenstve aj žalúdočnej neuróze. Navyše pomáha organizmu s látkovou premenou (metabolizmus) a dokáže stimulovať nervovú sústavu. Okrem toho môže pomôcť s nadmierou stresu a s komplikáciami dýchacích ciest. A užívaná býva tiež pre svoje potopudné a močopudné účinky.

 Zdroje 

 Iné projekty 

Kategória:Liečivé rastliny
Kategória:Flóra na Slovensku
Kategória:Zelerovité
Kategória:Flóra v Grónsku